
El la redaktejo... 






Karaj,” 
mi „devigas min 
verki tiun ĉi redak- 
toran komunikon 
malgraŭ la impreso 
ke neniu legas ĝin. 
Ja, regule mi invi- 
tas vin helpi al mi 
en la redaktado de nia Sennaciulo 
per sendo de viaj kunlaboraĵoj, sed 
mi ne konstatas ian ajn efikon de tiuj 
invitoj. Ankaŭ sendu kritikojn, ri- 
markojn kaj proponojn por ke ni tiel 
faru kiel eble plej interesan gazeton 
de la neneŭtrala Esperanto movado. 
Ni faru ĝin tiel ke en ĝi oni povu legi 
tion, kion oni ne trovas en aliaj E- 
gazetoj. Ja, nia avantaĝo estas ke ni 
povas trakti la temojn kiujn la orga- 
noj de neŭtralaj E-asocioj laŭstatute 
ne povas. 
Do libere esprimiĝu, ĉar ĉe SAT ne 
ekzistas tabuoj. 
Esperante ke ĉifoje mia alvoko ne 
estos vana, mi plej kamaradece sa- 
lutas vin, 

via Redaktoro 


Asocia sidejo de S.A.T., administrejo kaj 
redaktejo: 67, avenue Gambetta, FR-75020 
Paris, tel. 433.1.47.97.87.05, telekopiilo: 
33.1.47.97.71.90. 
Retadreso: satesper(dnoos.fr. 
TTT-paĝoj: 

hitp://www.sat-esperanto.org 
Oficejo malfermita: lunde de 9h30-15h30; 
de mardo ĝis vendredo: 9h30-16h30. Ekster 
la laborhoroj funkcias aŭtomata registrilo. 
Poŝtkonto: SAT n” 1234-22 K, Paris. 
Redaktas: Redakta Komitato - P. L€vy, G. 
Rollin kaj K. Barkoviĉ. 
Ĉefredaktoro : Kreŝimir Barkoviĉ 
Ekspedejo de Sennaciulo: adreso de la 
redaktejo. 
Pri la enhavo de la artikoloj respondecas la 
aŭtoroj mem. Ricevitajn manuskriptojn oni 
ne resendas. La limdafo de ricevo de manus- 
kriptoj estas la 10-a de kuranta monato. 

“ 


Imprimĉ par : S.L.B., B.P. 343, FR-62205 
Boulogne-sur-Mer Cedex, Francio. 

Aperas monate - Mensuel. 

Le directeur de la Publication: Jacques 
SCHRAM 

Abonnement annuel/jara abono France 
sse 

Autres pays/aliaj landoj : peti la tarifon de 
nia peranto aŭ de la SAT-Centro. 

Depot lĉgal ĉ la date de parution. 
Commission Paritaire n? AS-74399 
Limdato por ricevo de kontribuaĵoj estas 
ĉiam la 10-a en la monato. 

KOREKTO - ADRESO DE HISPANA PERANTO 
En la maja Sennaciulo elfalis parto de la adreso de nia his- 
pana peranto. Ni pardonpetas kaj ripetas la bonan adreson : 


Pedro A. Hernandez Ubeda 
c/Candilejas, 26 - 19 izda 
ES-28018 MADRID 
Hispanio 


Nova PIV aperis ! 
Akiru ĝin ĉe SAT. 
Prezo:70 € - afranko 


Por Francio : 4,27 €, Eŭropo 6,95 € 
ekster Eŭropo : 10,06 € 


ATENTIGO AL NIAJ KUNLABORANTOJ 


Ni petas ĉiujn niajn kunlaborantojn sendi al ni siajn tekstojn ĉu per la reto 
en la formato de teksto aŭ sur la disketoj en la formatoj de Word, Apple 
(Claris)Works, aŭ prefere en la formato RTF. Bonvolu nepre tajpi viajn 
tekstojn per la sistemo x (cx = ĉ, sx=ŝ ktp) ĉar tio ebligas al ni facile trans- 
formi la tekston en normalan Esperanton. Se vi sendas tekstojn surpapere, 
vi tajpu ilin normale. Dankon. La Redakcio 

Plenum-Komitato 

Post la kongreso en Alikanto la malnova P.K. devis 
plenumi sian rolon ĝis la referendumo kaj la elekto de 
la nova. K-do Jacques Bannier plenumis la rolon de la 
prezidanto de la P.K, post la forpaso de k-do Peyraut. Ĝis 
la rezultato de la referendumo la malnova P.K. plenumis 
diversajn kurantajn taskojn. Fine de januaro okazis 
kribrado de la voĉdoniloj kaj la nova P.K. estis elektita. 
Ĉiuj kandidatoj estis elektitaj kaj la detalaj informoj pri 
la rezultato aperis en la marta numero de Sennaciulo. 
La nova P.K. elektis inter si la prezidanton de la P.K. 
Estis elektita k-do Jakvo Schram. Kiel vicprezidanto 
estis elektita k-do Guy Cavalier. La novaj PK-anoj 
interkonsentis intersi pri la taskoj kiujn ili plenumos kadre 
de la P.K. Ĉiuj povas partopreni fizike la kunsidon en la 
SAT-sidejo en Parizo, sed same ĉiuj povas uzi interreton 
por doni sian opinion. Kutime la parizaj geamikoj venas 
al la sideja-kunsido kaj krome ankaŭ plenumas la fizikan 
laboron kiu necesas por diversaj aferoj. La neparizaj PK- 
anoj vigle partoprenas la debatojn pere de interreto, kiu 
bone funkcias danke al bona organizado. 

Deklaro de la P.K. kontraŭ la milito - Pro la 
militpreparo kontraŭ Irako, la P.K. decidis fari publikan 
deklaron kontraŭ tiu ĉi kaj ĉiuj militoj ĝenerale. Tiu 
ĉi deklaro aperis frontpaĝe en la februara numero de 
Sennaciulo kaj ankaŭ en la TTT-paĝoj de SAT' kun la 
subskribkampanjo kontraŭ la militoj. Multaj SAT-anoj 
kaj ne-SAT-anoj el la tuta mondo subskribis kaj daŭre 
subskribas ĝin. 

La Ondo de Esperanto -En la revuo “La Ondo de 
Esperanto” aperis tre perfida artikolo pri SAT de iu 
nekonata “komitatano Z”, kiu tre malutilas al ĝenerala 
Esperanto-Movado. La P.K. decidis aperigi tiun ĉi 
artikolon en Sennaciulo kaj invitis niajn membrojn sendi 
siajn reagojn al tiu gazeto. 

Nova komputilo - Pro la paneo de la malnova 
komputilo kaj necerteco (granda kosto) de la sukcesa 
riparo, la P.K. decidis aĉeti novan komputilon kaj peti 
al niaj membroj financan subtenon por tiu aĉeto. La 
nova komputilo jam estas aĉetita kaj tiu ĉi raporto jam 
estas tajpita per ĝi. Kelkaj gekamaradoj jam sendis sian 
subtenon al tiu celo. Dankon al ĉiuj. 

Eŭropa Sociala Forumo (E.S. .) - Fine de la jaro 
(12-16.11.2003) okazos en Parizo, Saint-Denis, Eŭropa 
Sociala Forumo. La P.K. de SAT decidis ke SAT aliĝu 
al tiu evento kaj invitas ĉiujn niajn membrojn aktive 
partopreni kadre de SAT. 





Membraro 

Kiel ĉiujare ni povas konstati kun bedaŭro ke pluraj 
malnovaj fidelaj gekamaradoj forlasis nin pro forpaso 
kaj ke ne multaj novaj alvenas. La nova P.K. decidis 


pristudi tiun gravan problemon, prezenti ĝin al la 
kongreso en Ĉaŭdefono kaj serĉi la solvon. Ni ĉiuj 
konscias ke la problemo estas tre grava sed ni estu 
optimistaj kaj agu en tiu senco. Nia neneŭtrala asocio 
donas al multaj esperantistoj kiuj ne deziras nur babili 
pri la lingvo kaj lingvaj problemoj, eblecon agi politike, 
ekologie ktp, uzante nian komunan sennaciecan lingvon. 
Nia asocio estas malfermita al ĉiuj kiuj kredas ke la pli 
bona Mondo estas ebla. Ni invitas ĉiujn niajn membrojn 
klarigi tion al siaj esperantistaj geamikoj kiuj ankoraŭ ne 
konas SAT. Ili venu kaj konvinkiĝu pri la demokrateca 
kaj progresema karaktero de SAT, kie ne gravas etno, 
civitaneco, haŭtkoloro, lingvo, kredo, kulturo. Ĉiuj 
estas bonvenaj kaj ĉiuj kune ni faros “unu homan rondon 
familian”. 


Administrado 

Neniu ŝanĝo okazis en la administrejo de SAT, K- 
do Barkoviĉ daŭre zorgas pri sekretariado, ĝenerala 
sekretariado kaj pri ĉiuj oficejaj laboroj. Nia kasistino, k- 
dino Sabatier daŭre venas unufoje semajne por prizorgi la 
kasajn kaj kontadajn taskojn. K-do Bannier kun la edzino 
daŭre zorgas pri la ekspedo de Sennaciulo kaj S.R. 


Kasa raporto - jaro 2002 
aperos en julia numero 


Rilatoj kun LEA-oj 

Niaj rilatoj kun la LEA-oj estas daŭre bonaj. Bedaŭrinde, 
la problemo pri HALE (Hispana LEA) montriĝis grava. 
Tiu asocio ne prezentis sin al la lasta LEA-komitato en 
Alikanto, kiun tamen partoprenis pluraj junaj hispanaj 
kamaradoj kaj kiuj plendis pri la agado de HALE. 
Anstataŭ propagandi SAT en la hispanaj medioj, ĝi daŭre 
en sia organo “Kajeroj el al Sudo” akre kritikis SAT. 
Krome, ĝi eĉ malfermis siajn kolumnojn al falangisto, 
kio estas absolute kontraŭa al la ideoj kaj celoj de SAT. 
Pro la malkontento kaj neakcepto, la plej multaj membroj 
de HALE forlasis ĝin kaj kreis novan maldekstran 
asocion SATEH kiu deziras aliĝi al LEA-komitato 
anstataŭ HALE. Tiun problemon traktos LEA-komitato 
en Ĉaŭdefono. 

Ni daŭre invitas ĉiujn LEA-ojn bone klarigi al siaj 
membroj kaj novaj esperantistoj en siaj lingva teritorioj, 
kia estas la diferenco inter LEA kaj SAT. La dua tasko de 
la LEA post la diskonigado de Esperanto estas varbado 
de novaj membroj al SAT. 


Rilatoj kun TANEF 
Tre bonaj rilatoj kun tiu asocio daŭras. Ĉi-jare (en 2003) 
okazos denove antaŭkongreso organizata de TANEF. 

Konflikt-Komisiono 

Post la elekto de la Nova P.K. la Konflikt-Komisiono 
restis sen sia sekretario. Dum la kongreso ni devas 
elekti novan Konflikt-Komisionon. Ni ne forgesu ke 
la sekretario de la Konflikt-Komisiono estas samtempe 
sekretario de la Ĝenerala Konsilantaro. 

Feliĉe dum la pasinta periodo okazis nenia konflikto inter 
la SAT-anoj. 


Generala Konsilantaro 
La Ĝenerala Konsilantaro, plejparte ligita pere de 
interreto, akceptis, legis kaj aprobis la protokolojn 
kiujn ili ricevis de la Ĝenerala Sekretario de la Plenum- 
Komitato de SAT. Neniu serioza kritiko okazis pri la 
laboro de la Plenum-Komitato. 
Sola problemo estis la momento kiam HALE, LEA-o el 
Hispanio, volis havi Jesuo De Las Heras Jimenez kiel 
reprezentanton de HALE en la Ĝenerala Konsilantaro. 
Post mallonga diskuto estis decidita ke la Kongreso de 
SAT decidos : “Ĉu, persono kiu ne estas membro de 
SAT, povas reprezenti Sendependan Asocion HALE 
kvankam ligita al SAT pere de Gotenburga Konvencio 
en la Ĝenerala Konsilantaro”? Ĝis la fina decido de la 
Kongreso, s-ro Jesuo De Las Heras Jimenez ne povas 
partopreni la diskutojn kaj decidojn de la Ĝenerala 
Konsilantaro. 
La sekretario de Ĝenerala Konsilantaro, k-do Jakvo 
Schram devis, laŭstatute, forlasi la Ĝ.K.-on la lan de 
marto kiam li transiris al la Plenum-Komitato de SAT. 
Pri nova sekretario de Ĝ.K. decidos la 76-a SAT - 
Kongreso en Ĉaŭdefono. 

Jakvo Schram (34781) 
Sekretario de la Ĝenerala Konsilantaro de SAT (ĝis 30- 

02-2003) 


Landaj Perantoj 

Ĉi-jare okazis grava perdo en la vicoj de niaj landaj 
perantoj. Pro trafikakcidento mortis k-do Gilbert Ledon, 
nia brazila peranto. Tio estas tre grava perdo por SAT, 
ĉar Gilbert estis tre efika kaj aktiva peranto. Danke al 
lia aktiveco nia kolektivo en Brazilo estis daŭre unu el 
la plej grandaj. Post la akcidento ni kontaktis lian filinon 
Lilia kun propono al ŝi daŭrigi la perantlaboron de sia 
patro. Bedaŭrinde, ĝis nun ni ne ricevis respondon. Se 
ŝi pro iu kialo ne povos plenumi tiun taskon, ni havas 
proponon de k-do Lunazzi kiu pretas transpreni de ŝi 
tiun taskon. Ni ricevis ankaŭ peton de nia juna hispana 
peranto, al kiu ĵus naskiĝis filineto, ke oni anstataŭu lin, 
ĉar pro trookupiteco li ne sukcesas plenumi sian perantan 
taskon. Ni petas hispanajn gekamaradojn anonci sin por 
tiu tasko. En Malagasio akceptis la taskon de perantino, 
nia k-dino Lala. 


Sennaciulo 

Nia organo Sennaciulo daŭre aperis 16-paĝa. Kun la 
bedaŭro de la redaktoro, ĝi ne sukcesas konstante havi 
regulajn rubrikojn pro manko de regulaj kunlaborantoj. 

La enhavo dependas de la ricevita materialo. Malgraŭ la 
daŭra invito de la redaktoro al la kunlaboro, nur kelkaj 
kamaradoj sendas de tempo al tempo interesajn tekstojn. 
Tre ofte la redaktoro devas mem serĉi la materialon kaj 
elturniĝi. Do, ne atendu ke aliaj verku sed informu la 
aliajn pri la eventoj aŭ sociala kaj politika situacio en 
viaj teritorioj, partoprenu en la diskutoj inter la SAT- 
anoj. Helpu ke nia gazeto fariĝu la ĉefa maldekstra 
supertendenca gazeto de Esperanto-movado. 


Sennacieca Revuo 

Post iom longa tempo finfine vi ricevis kun la aprila 
Sennaciulo ankaŭ duoblan numeron de nia prestiĝa 
Sennacieca Revuo. Ĝia nova redaktoro, k-do Jakvo 
Schram, promesas ke estonte la Revuo regule aperos 
ĉiujare antaŭ la SAT-kongreso, sed ankaŭ li bezonas 
interesan kaj kvalitan materialon. Se vi havas pli 
profundajn kaj pli ampleksajn artikolojn, sendu ilin rekte 
al la redaktoro : Jakvo Schram, Hof Ter Bekestraat 49, BE- 
2018 Antwerpen, Belgio, rete: «pagadoro(Oskynet.be» 


Eldonoj, librovendado 

Post la apero de la Nova PIV krom la antaŭmendoj, 
alvenis multaj mendoj de la libroservoj kaj individuoj. 
Nun tiu mendoritmo trankviliĝis. Bedaŭrinde la aliaj 
SAT-eldonaĵoj daŭre ne vendiĝas, kaj tio estas vera 
problemo. Ja, SAT-kiel kultura kaj eduka asocio nepre 
devus regule eldonadi novajn gravajn verkojn, sed ni ne 
povas investi en librojn kiujn ni ne vendas. Poste restas 
stokoj kiuj flaviĝas. Eĉ la tre valoraj lastaj eldonaĵoj kiel 
“Vualo de l'silento”, “La Fremdulo”, “La Universalismo” 
ne vendiĝas. 


SAT kaj la reto 

La reto estas pli kaj pli uzata rimedo por la debatoj kaj 
informoj inter la SAT-anoj. Pri la debatoj regule aperas 
resumoj por tiuj kiuj ne posedas kaj ne sekvas ilin en 
la reto. Do la reto fariĝas neevitebla ilo en la manoj de 
esperantistoj kaj SAT-anoj. Danke al ĝi niaj nefrancaj 
PK-anoj povas partopreni al la kunvenoj de la P.K. kaj 
same la Ĝeneralaj Konsilantoj povas facile komuniki 
inter si kaj kun la P.K. 


Filatela servo 

Nia k-do Modesto Ramelli, 11 impasse Moulin Neuf, 
FR-57160 Chatel St. Germain, Francio, daŭre klopodas 
vendi de vi ricevitajn poŝtmarkojn kaj tiel havigi al SAT 
iom da mono. Viajn poŝtmarkojn bonvolu sendi laŭeble 
rekte al la ĵus indikita adreso kaj ne al la SAT-sidejo. 
Dankon. 


Amikeca Reto 

Tiu ĉi SAT-servo daŭre bone funkcias. Ĉiujn informojn 
pri ĝi vi povas legi en la reto ĉe la adreso: «http:// 
www.creaweb.fr/a.reto» 


Junulfako 
Jen la ricevita raporto de la Junulfako: 

Agadraporto de la Junulfako 2002-2003 

Sur la gazeta kampo, la agado denove estis nekontentiga. 
Aperis nur unu numero de LJP fine de Aŭgusto. Absolute 
neniu sendis ian kontribuon de tiam, kaj ni ne disponis 
sufiĉan tempon por tion kompensi. Do, plian fojon ni 
petas pardonon al la abonantoj. Ni memorigas, ke la 
abono validas por dek numeroj sen limo de tempo. 
Okazis du kunvenoj en Parizo. Al ili estis invitataj 
junuloj el JEFO (franca branĉo de TEJO), al kiuj ni 
prezentis la celojn kaj historion de SAT. Ni ankaŭ 
pridiskutis la eventualan organizon de debato pri neŭ 
traleco-neŭtralismo, kiu ebligus klare komprenigi al 
la novuloj kial tiuj vortoj daŭre dividas la movadon. 
Ni tiuokaze provos kompreni kial pluraj klasbatalemaj 
junuloj aktivas ĉe la neŭtraluloj anstataŭ veni en SAT. 
Tiu ĉi debato verŝajne okazos ie en la pariza regiono dum 
la venonta lernojaro. 

La unuan de Novembro, k-doj Lino kaj Vinko Markov 
ankaŭ partoprenis en radioelsendo animita de la JEFO- 
anoj kadre de pariza Liberecana Radio (Radio Libertaire). 
Tio konsistigis plian okazon por iom reklami pri SAT en 
junula kadro. 

Ni tamen konfesu ke ĉio tio alportis absolute neniun 
plian membron al la asocio... Iom surpriza estas la fakto, 
ke nur sepdeko da nomoj troviĝas en la sliparo de la 
junulfakanoj. Tio signifas, ke la aliaj SAT-junuloj ne 
estas registritaj ĉar ili ne indikis sian naskiĝojaron. Do 
ĉiuj malpli ol 35-jaraj kamaradoj bonvolu anonci sin. 
Ĉar la kongreso denove okazos antaŭ la fino de la 
ekzamenperiodo por la francaj studentoj (kiel por ĉiuj 
germanaj lernantoj kaj instruistoj, kaj verŝajne ankaŭ 
multaj aliaj...), neniu respondeculo povos ĉeesti en la 
kongreso por doni precizigojn aŭ ricevi kritikojn kaj 





En fremda lando vagas mi 
tutsola senkonsola. 

Sed fremda land' ne estas ĝi, 
patrio mia estas ĝi, 
patri'amata pli. 


Ĉar estas mi kosmopolit', 
la tuta mondo estas 

patrio mia. Stultigit' 

nur blinde kredas je l'patri' 
kaj mortas li por ĝi. 


Samkiel por libera bird' 
tutmond' patrio estas, 
tiele por mi, tera id', 
patrio estas tuta mond', 
patrio tuta mond'. 





sugestojn. Tio tamen ne devus esti tiel ĝena, ĉar nun 
eblas virtuale kunveni dank'al la modernaj komunikiloj, 
kiuj estas je la dispono de ĉiuj. Krome ekzistas ankaŭ 
kongresa raporto, kiu ebligas al nepartoprenintoj ricevi 
kelkajn eĥojn pri la diritaĵoj. Unuvorte, malgraŭ la foresto 
de la respondeculoj, nenio malebligas al la kongreso 
debati pri la fako, kiu ja estas organo de la Asocio. 
Vinko Markov 
Frakcioj 
Ŝajnas ke ni devas ripeti la saman konstaton kiel lastjare 
ke niaj frakcioj ne tre aktivas. En Sennaciulo malofte 
aperas frakciaj informoj pri iliaj aktivecoj, kvankam ili 
disponas pri sia kolumno. La liberecana frakcio regule 
eldonas sian propran organon kaj la Sennaciista frakcio 
pli-malpli aktivas en la reto. La aliaj frakcioj ne donis al 
ni iajn informojn. 


Kongresoj 

La venontjara kongreso devus okazi en Slovakio 
(Bratislava aŭ en alia loko). Tiun ĉi kongreson organizos 
entrepreno de nia amiko Petro Chrdle, “Kava-Pech”. 
Li jam tre sukcese organizis SAT-kongreson en Ĉeĥio 
(Karlovy Vary). Por la jaro 2005 ni ricevis eĉ du invitojn 
el Bulgario. Nia k-do Arturo Prent, PK-respondeculo pri 
la kongresoj, certe donos al ni pli detalajn informojn. 


Konkludo 

Jen la raporto de la Plenum-Komitato. Se vi havas 
iajn rimarkojn aŭ kritikojn, bonvolu prepari ilin por la 
kongreso, por ke ni povu kiel eble plej rapide pritrakti 
ĝin kaj aprobi. 


La Plenum-Komitato de SAT 


Sed mia lando estas - Ter', 
mi ĉiujn homojn amas. 

Mi estas id' de lUnivers', 
la tutan mondon amas mi, 
ĝin amas pli kaj pli. 


Ja venos baldaŭ tiu temp', 
kiame proletaro 

ekregos kun la sanprudent', 
flirtados sole ruĝa flag' 
kaj brilos hela tag'. 


Ĥ. M. Ĥrima, "Poemo de l'plugisto" 

Mia Couto 


Sinjoro Prezidento, 


Mi verkisto 
el malriĉa nacio, lando 
Kiu jam estis em via 
filito. Milionoj da 
mozambikanoj malkonis 
kian malbonon ni 
al vi. Ni estis etaj kaj 
malriĉaj: kiun minacon 
ni povus konstitui? Nia 
masiv-detrua armilo estis 
finfine turnita kontraŭ ni: 
ĝi estis la malsato kaj la mizero. 


estas 


faris 





Kelkaj el ni trovis stranga la kriterion kiu makulis 
nian nomon, dum aliajn naciojn komplezis via simpatio. 
Ekzemple, nia najbaro — tiu Sudafriko de rasapartigo 
— perfortis klarvide la homajn rajtojn. Dum jardekoj ni 
estis viktimoj de la agreso de tiu reĝimo. Sed la reĝimo 
de rasapartigo meritis de via flanko pli mildan agadon: la 
nomitan pozitivan envolviĝon. ANC (mozambika partio) 
estis ankaŭ en la fi-listo kiel terorista organizaĵo. Stranga 
kriterio kiu konsekvence igis ke, post jaroj, la talibanoj 
kaj eĉ Bin Laden estis nomitaj “freedom fighters” 
(porliberecaj luktantoj) fare de usonaj strategoj. (...) 








Nu, mi, povra verkisto de povra lando, havis sonĝon. 
Tiel kiel Martin Luther King iam sonĝis ke Usono es 





s 

el la portugala tradukis Joĉo Jose Santos 


nacio de ĉiuj usonanoj. Nu, mi sonĝis ke mi ne estis 
homo sed lando. Ja lando kiu ne kapablis dormi pro tio 
ke mi vivis afliktata pro teruraj faktoj. Kaj tiu timego 
igis min postuli ion. Postulo rilata al vi, Kara Prezidento. 
Kaj mi postulis ke Usono ekdetruu sian masiv-detruan 
armilaron. Pro tiuj teruraj danĝeroj, mi postulis pli: ke 
la inspektistoj de Unuiĝintaj Nacioj estu sendotaj al via 
lando. Kiaj teruraj danĝeroj min alarmis? Kiajn timojn 
via lando al mi kaŭzis? Ne estis sonĝaĵoj, malfeliĉe. (...) 





Ne maltrankvilu, sinjoro Prezidento. Al ni, etaj nacioj 
de ĉi mondo, ne venas la ideo postuli vian demision pro 
tiu apogo liverita de viaj sinsekvaj administracioj al 
ne malpli sinsekvaj tiranoj. La plej granda minaco kiu 
pezas sur Usono ne estas la aliulaj armilaroj, sed estas 
la mensog-universo kiu kreiĝis ĉirkaŭ viaj civitanoj. La 
danĝero ne estas la reĝimo de Saddam, nek alia reĝimo, 
sed la super-sento kiu ŝajnas animi vian regadon. Via 
ĉefa malamiko ne estas for, ĝi estas en Usono. Ĉi tiu 
milito nur povas esti venkota de la propraj usonanoj. 


Mi ŝatus povi festi la faligon de Saddam Hussein, 
kaj festi kun ĉiuj usonanoj, sed sen virt-ŝajno, sen 
argumentoj por konsumo de mens-etuloj. Ĉar ni, kara 
Prezidanto Bush, la popoloj de la malgrandaj landoj, 
havas masiv-konstruan armilon: la pens-kapablon. 


(1) Ĉi tiu teksto estas eldonita en diversaj portugaliaj gazetoj. Ĉi traduko estas farita surbaze de la etigita teksto aperinta en la 


revuo Escola Informacĝo, n-ro 178, revuo publikigata de unu el la plej reprezentaj portugali: 


estas SPGL. 
Li im. ~i 


ETA NOTO PRI MIA COUTO 


Mia Couto [mia koto (Por)] naskiĝis en 1955, en Cidade da Beira 
[sidad da bajra (Por)], Mozambiko. Lia naskiĝnomo estas Antonio 
Emilio Leite Couto. La plumnomo Mia Couto venas de lia kat- 


amo. La verkisto ĉiam vivis en Mozambiko, kie faris siajn studojn, 





eĉ la universitatajn. Post la karier-starto kiel ĵurnalisto, l 
beletristo. Liaj verkoj, dotitaj de originala stilo, jam estas tradukitaj 
diverslingven: nederlanda, sveda, norvega, itala, franca kaj kastilia. 


Mia Couto dediĉiĝas ankaŭ al teatro kaj al biologio. (supra foto) 

sindikatoj de instruistoj, kies siglo 


ETA NOTO PRI JOAO JOSE SANTOS 

Naskiĝis en Portugalio, Lisbono, en | 
1958, kie ĉiam loĝis. Licenciiĝis en 
Lingvoj k Literaturoj Portugala, Latina l 


k Helena, diplomiĝis kiel profesia 
instruisto pri tiuj fakoj, kaj majstriĝas 
nun en latina beletro. Faras siajn studojn 
en la Beletra Fakultato de la Universitato 

| de Lisbono. 
mezlernejo tiujn lingvojn k literaturojn. Instruas esperanton ekde 


1985 en Portugalio, kie estas la fakdelegito de ILEI. | 


Profesie instruas en 

La Antverpena stacidomo 
konstruita komence de la 20a jarcento 
Kaj inaŭrigita en 1905 “suferas” jam 
dum kelkaj jaroj renovigon. 7 tagoj je 
7, laboristoj laboregas por modernigi 
la stacidomon por ke la trafiklinio 
Parizo-Amsterdamo = povu havi 
haltejon en, laŭ ĉiu Antverpenano, la 
plej bela stacidomo en la mondo. 

Hodiaŭ neniu bruo de laboro 
aŭdeblas, neniu laboristo kuras 
rapidege de unu loko al alia. La 
laboristoj festas la 1-an de majo. 

17 tagoj antaŭ nacia baloto por 
nova registaro, ĉiu politikisto el 
Belgio sentas sin ligita al la laboristoj. 
Eĉ la faŝismema Vlaams Blok alvokis 
la “laboristojn el tuta Flandrio” ĉar 
tio estas la absoluta limigo de ilia 
malsaniga naciisma penso, al kunveno 
en la urbo Aalst. 

Jam matene mi aŭskultis la 
mieldolĉajn frazojn de la politkistoj el 
Antverpeno. “Ek de nun ĉio ŝanĝiĝos, 
kamaradoj”! La frazoj kaj ĉiam 
ripetataj mensogoj de la demagogoj 
igas min trista. La 1-a de majo ne 
estas la tago de la politikistoj. Kial 
ili ne por unu tago silentas kaj lasas 
la laboristojn el la tuta mondo, ĉar 
nur tio estas la limigo de la laborista 
“potenco”, trankvile rememori pri la 
bataloj jam faritaj kaj la multaj bataloj 
farotaj. 

Sur “Place Rouppe” en la koro 
de Bruselo, okazas “La festo de la 
laboro”, organizita de FGTB-ABVV, 
la socialist-tendenca sindikato el 
Belgio. Jam pluraj jaroj k-do Van 
Damme zorgis ke Esperanto havu 
budon dum la festo. 

Inter dekoj da aliaj budoj de 
multkulturaj organizoj, Esperanto 


havas kaj meritas sian lokon. 

Kun amikina Stella De Weerd, mi 
serĉis la tendon en kiu troviĝas nia 
budo. Clementine Staquet kaj Claude 








Ĉi-jare sufiĉe granda nombro 
de berlinaj esperantistoj —(7-8) 
aperis ĉe la stando organizita de 
Maldekstra Forumo ĉe la majfesto 
sur Mariannenplatz, kiun aro de 
organizaĵoj kaj partioj aranĝas ĉiujare. 


Glady jam ordigis ĉion. Du amikoj 
de la neŭtrala movado jam disdonis 
flugfoliojn. 

La bela suno kiu bonvenigis 
nin al Bruselo donis la eblon iom 
ĉirkaŭrigardi. Neimagebla mikspoto de 
kulturoj, lingvoj kaj koloroj ornamas 
la placon kaj straton kiu direktas al 
“Place Rouppe”. La perfekta medio 
por paroli Esperanton. 

Bedaŭrinde la pli ol 100 jaraĝa 
lingvo bezonas ĉiun tagon denove 
propagandon kaj informon pri ĝia 
ekzisto, ĉar daŭre maltro da homoj 
ekscias pri ĝia ekzisto. 

Claude kiel ĉiam montras sin la 
plej kompetenta propagandisto de 
nia lingvo. Kaskadvorte li alparolas 
homojn kiuj montras intereson kaj 
Stella kiel kutime iras sur la strato, 
disdoni flugfoliojn. Mi, ankaŭ kiel 
kutime, devas formanĝi la fingrojn pro 
ĉagreno, ke mi ne kapablas paroli la 
francan, do preskaŭ ne povas alparoli 
iun ajn. Multe mi povis babili kun Guy 
Vanderputten pri SAT-aferoj. Eric 
Baert kiu intencis doni helpan manon 
ne povis fari multon pro veterŝanĝo. 
La suno malaperis malantaŭ dikaj 
nuboj plene de pluvo, pluvego eĉ, kiu 
forpelis ĉiujn vizitantojn de la evento. 
Pli ol 1 horon la vizitantaro iĝis najlita 
al seketa loko. La artistoj muzikantoj 
kantis antaŭ malplena placo kaj la nura 
aplaŭdo estas pluvego. 

Inter ekpluvo, Stella kaj mi reiris 
al Antverpeno. Ĉu la 1-a de majo 
falis en la akvon? Fakte ne, tio ne 
eblas. Ni laboristoj havas nian batal- 
kaj festotagon. Ĉiujare denove la 
kapitalistoj devas rememori ke ni 
kuraĝas fari feran pugnon kontraŭ ilia 
potenco, Ili scias ke ni festas dum la 1- 
a de majo, sed ke ni daŭre batalas, dum 
la cetero de la jaro, por havi socialajn 
kaj egalajn rajtojn. 





Jakvo 








Kompreneble ne ĉiuj ĉeestis dum la 
tuta kvinhora deĵorado kaj samtempe. 
Kiel dum la pasintaj jaroj ni disdonis 
flugfoliojn kaj faldfoliojn, kaj vendis 
kelkajn broŝurojn. 

Pluraj aĉetis la broŝuron de Roland 

Schnell, kiu traktas la respeguliĝon de 
la bataloj dum la 1-a de majo 1929 en 
Berlino, kiu troviĝas en Metropoliteno 
de Varankin. La broŝuro enhavas 
informojn pri la historia fono de 
la eventoj mem, de la romano de 
Varankin, kaj eltiraĵon el la germana 
traduko de la romano, kiun Roland 
faris. 


Oni demandas ankaŭ foje pri TTT- 
adresoj, kaj certe por iuj tia stando 
estas instigo serĉi informojn en la reto 
poste. 


Kun amikaj salutoj de Gary 

La organizantoj de la 58-a kongreso 
de SAT-Amikaro, okazinta en Le Cap 
d'Agde, en suda Francio, pensis ke ĝi 
estos jam sukcesa se partoprenos en ĝi 
150-160 esperantistoj. Nu, entute aliĝis 
203 el kiuj plejmulto el Francio, sed 





ankaŭ el Belgio, Katalunio, Hispanio, 
Italio, Germanio... Ĉio okazis en bonaj 
kondiĉoj en tiea feria vilaĝo “Azureva” 
(unu el la 40 de Francio), dank'al la 
diskreta sed efika preparado kaj laboro 
de la Organiza Kongres-Komitato, kiujn 
gvidis Josĉe kaj Michel Lafosse kun 
helpo de aktivuloj de la franca asocio de 
fervojistoj por Esperanto (AFCE) kaj de 
la Esperanto-Federacio de Langvedoko- 
Rusiljono kaj unuopaj esperantistoj. 

La urbestraro de Agde konsentis ne 
nur pri afiŝado de publika franclingva 
prelego de la aŭtoro de “Langues sans 
frontiĉre”, Georges Kersaudy, pri “La 
komunikado en plivasti eŭropa 
komunumo”, sed ankaŭ pri senpaga 
disponigo de la plej bela el la salonegoj 
de ĝia Kongrespalaco. La neesperantista 
publiko estis bedaŭrinde minoritata. 
Estas menciinde ke partoprenis ankaŭ la 
direktoro de Azureva. Kritikoj kontraŭ 
Esperanto tamen audiĝis flanke de 
ĉeestanto... kiu nenion sciis antaŭe pri 
la lingvo. 

Dum la pasinta agadperiodo, SAT- 
Amikaro perdis 9 fidelajn membrojn 
el kiuj ses pro morto, sed esence pro 
la malkresko de la nombro de novaj 
lernantoj de la perkorespondaj kursoj. 
Ne ankoraŭ efektiviĝis la projekto de 
nova revuo jam priparolita pasintjare, ne 
pro la manko de valoraj kunlaborantoj, 
sed pro la manko de libera kaj kapabla 

OKK : Josĉe kaj Michel Lafosse kun parto el la OKK 


ĉefredaktanto. Tre 
surprizitaj estis la 
kongresanoj kiuj 
unuafoje vizitis 
la Libroservon de 
SAT-Amikaro 


kuŝis centoj da libroj 
kaj artikloj sur 30 
metroj da tabloj. Multe 
Foto: H. Masson. vendiĝis la plej nova 

libro de Raymond 
Gueguen eldonita de SAT- 
Amikaro sub la titolo “La langue 
internationale ou la recherche 
d'une langue commune” (La 
internacia lingvo au la serĉado de 
komuna lingvo), kun antaŭparolo 
de Jean-Luc Tortel. 

Ne facile resumebla estas 
la programo de prelegoj kaj 
kunvenoj kiu okupas 3 paĝojn 
de la kongreslibreto. Granda 
parto el la kunvenoj koncernis la 
partoprenon de la SAT-movado 
(SAT kaj asocioj ĝin subtenantaj, 
La. SAT-Amikaro) en diversaj 
sociaj kaj politikaj manifestacioj: 

1-a de majo, Eŭropa Sociala 
Forumo (ESF) okazonta en novembro, 
eŭropaj „balotoj de 2004. Efektive, 
plifortiĝas kaj plivastiĝas la ideo prezenti 
liston de kandidatoj okaze de tiuj balotoj 
sub la nomo “Neŭtrala Federa Lingvo 
Esperanto”. Almenaŭ ĝis nun, ĝi ricevis 
la subtenon de la fama sciencisto Albert 
Jacquard kaj de Georges Kersaudy. Pliaj 
detaloj. estas riceveblaj de Christian 
Garino :  «espervivhotmail.com» 
«mailto:esperviv Ehotmail.com» aŭ 
legeblaj ĉe : «europesperanto.multima 
nia.com5». 

Konceme la amasinformilan aŭ 
eksteran efikon de tiu kongreso, krom la 
afiŝoj, aperis bona artikolo en la gazeto 
“Midi-Libre”. Fine de la kongreso, la 






JoMo plaĉis al ĉii 

direktoro de la vilaĝo Azureva de Cap 
d'Agde proponis ke oni planu por lia 
centro unusemajnan programon de 
Esperanto-instruado kiu cetere povos 
esti anoncita en la venonta 150-paĝa 
belega katalogo de Azureva. 

Inter la belaj kaj ŝatataj eroj de tiu 
kongreso estis la teatraĵo “La krimo de 





Parto el la impona libroservo kun ornamaĵoj pretigitaj de Rene 


Ballaguy 
Foto: H. Masson 


la strato de I'Ursin'”” de Eugene Labiche, 
kiun ludis la Teatra Trupo de Tuluzo, kiun 
reĝisoras Arnaud Lagrange. Ĝoja etoso 
regis dum la dimanĉvespera plurlingva 
kantado de JoMo kiu vigle, petoleme kaj 






, sen distingo de aĝo. 
Foto: H. Masson 


gaje prezentis en Esperanto kanzonojn 
en la rusa, ukraina, itala, hispana, jida, 
araba, japana, cigana, pola.. Estas 
notinde ke la eldono de la jaro 2000 de la 
libro “Guinness” de la rekordoj registris 
lin pro kantado en 22 lingvoj. Ankaŭ 
tiu spektaklo havis pozitivan eksteran 
efikon, ĉar la persono kiu kontestis la 
valoron de Esperanto post la prelego de 
Georges Kersaudy agnoskis ke temas pri 
nekontesteble vivanta lingvo kaj ke li 
eraris. Vere bela surprizo por ĉiuj, eĉ por 
la “malamikoj” de la Internacia Lingvo ! 
Tiel bela ke pluraj kongresanoj esprimis 
la deziron revidi JoMon en la venontjara 
kongresurbo de SAT-Amikaro : La 
Roche-sur-Yon, kiu tiam celebros sian 
ducent-jariĝon. Henri Masson 

IRAKO KAJ OKCIDENTO 


Dum lastaj semajnoj oni jam 
malkonstruis en Irako multajn statuojn 
de Saddamo - ne necese Saddam-on 
mem. Tion verŝajne neniu farus. Kial? 

Tra sia tuta ŝtata kariero, dum 34 
jaroj, kiel kreaĵo de La Okcidento (LO), 
Saddamo faris nenion, kio difektus la 
interesojn de LO. Depremo de la iraka 
popolo, ok jarojn da milito (1980-88) 
kontraŭ najbara Irano post jarcentoj da 
paco, nun sen ia nacia pravigo je ambaŭ 
flankoj, okupo de Kuvajto sen bezono 
de io ajn en Kuvajto (1990). Tio fine 
“pravigis” al LO detrui Irakon (1991), 
disvastigi ĥaoson en la regionon kaj 
rabegi ties riĉaĵojn. Ekde A ĝis Z, LO ja 
armis ĉiujn partiojn kaj senhonte restas 
rigardi ili mortigi unuj la aliajn. 

Do, malgraŭ tiaj afektaj teatraĵaj, 
stereotipaj parol-dualoj inter li kaj LO- 
aj amaskomunikiloj, kviete Saddamo ja 
restas praktike vasalo/ amiko de LO, kiu 
eventuale meritus statuon en Waŝingtono 
DC, ĉu ne? 

Mi estas irakano kiu bone konas la 
psikon de Saddamo. Se li posedus ĉiajn 
potencojn de la ĉieloj, li nek uzus, nek 
eĉ dezirus uzi ilin kontraŭ LO! Ĉar psike 
li estas profunde hantata pro la sorĉa 
pompo de LO. Dum sia tuta politika kaj 
militisma kariero li strebadis imitadi, 
ekz-e Stalinon, Hitleron kaj ceterajn 
grandiozajn heroojn de LO. Li avidas 
pri LO-a agnosko de li kiel “egalulo” 
inter ili. 

Laŭ tio, kion oni povas nomi 
“kvieta interkonsento” inter li kaj LO 
- nome “Vi havu la seĝon kaj ni havu 
la landon”, Saddamo restas memfida pri 
sia persona destino. LO-aj motivoj estas 
kredeblaj: Mortigi lin estus malbona 
aŭguro al ceteraj regantoj de regiono, 
kiuj pli/ malpli estas el la sama argilo 
kiel Saddamo. Lasi lin libera ekstere 
de LO-a protekto estus risko malkovri 
la detalojn de tiu “kvieta interkonsento”. 
Oni taksas, ke li posedas $30 bilionojn 
investitajn plejparte en LO. Oni do povas 
kredi, ke CIA jam eskortis (aŭ baldaŭ - 
os) lin al sekureco ekstere de Irako. La 
administrantaro de S-ro Busho jam antaŭ 
la milito prononis “ekzilon” al li, eĉ 
kun “promeso” sen persekuto. (Ĉu S-ro 
Busho estas internacia kortumo?!) 

Cetere, s-ro Chirac nomas la tutan 
aferon de usona invado de Irako “granda 
eraro”. Ĉu lia Francujo ankaŭ (nur 
ekzemplo pri ĝia internacia tiu-rilata 
konduto) “eraris”, kiam ĝi ankaŭ armis 











Saddamon kaj Israelon, kaj eĉ iamaniere 
helpis —Ruhulalla-Khumejni-on estri 
Iranon (por tuj renkonti Saddamon en la 
milit-kampoj)?! 

En unu frazo, laŭ mi, LO ne 
interesiĝas pri paco por tiu regiono. LO 
eĉ timas pacon, kiu ebligus prosperon 
kaj certigus laŭleĝajn interesojn por ĉiuj 
partioj. Kion do opinias ge-samideanoj 
pri mia “optimista” impreso?! 

Husejn Al-Amily 
T./f 144(0)20-8842 4192 
rp: hmalamily Ehotmail.com 





adofekoloje 


«VIRINA TAGO - PIV» 


Mi deziras reagi al du artikoloj, 
pri «8-a de Marto - niaj aktivulinoj» 
(Sennaciulo 1173), kaj "Cies voĉo" de 
Anne (Sennaciulo 1171). La unua estas 
suprenigo de virinoj kaj la dua estas 
malsuprenigo. de ili. Tamen ambaŭ 
devenas de nia asocio. 

Ĉiam kiam mi vidas onian gratulon 
al “Internacia Virina Tago”, mi min 
demandas, kial ni ne havas “Internacian 
Flavulan Tagon” kaj gratulas la flavecon, 
Evidente ni ne agadas tiel, ĉar ĝi estas 
rasisma. Ni ne bezonas aparte gratuli 
homojn laŭ koloroj de iuj haŭtoj. 

Pro mia SAT-TTT laboro (mi nun 
administras ĝin kun la sidejo) mi 
hazarde trovis, ke la redaktoro intenci 
aperigi mian foton kiel unu el virinaj 
aktivuloj de SAT ne informinte min. Tio 
tre ĝenis min, tamen mi sciis ke ĝi ne 
devenas de malbona intenco. Mi tuj petis 
al la redaktoro forigi mian foton, ĉar mi 
agadas nur kiel SAT-membro, ne kiel 
“japano”, “flava homo”, “nigrahara” aŭ 
“virino”. Mia aktiveco ne rilatas al mia 
sekso. Tia karaktero estas nur hazarda, 
mi ne elektis ĝin, dume mi agas kiel SAT 
membro laŭ mia volo. 

Nun, ni vidu historion de Internacia 
Virina Tago. Tio fontas el movado 
farita de virinoj por akiri ilian rajton de 
politika partopreno en Novjorko, Usono 
en 1908-09, Tio estas fakto, ke virinoj 
ankoraŭ ne akiris egalan respekton aŭ 
politikan forton en multe da okazo kaj 
loko senrilate siajn klasojn. Bedaŭrinde 
en nia asocio, tia sama fenomeno parte 
ekzistas lingve en PIV, ĝuste kiel Anne 
montris en S-ulo 1171. 

Nuntempe esperantujo, inkluzive 
neŭtraluloj, ĉagreniĝas pro malmulto 
de junuloj. Kialoj estas diversaj, sed 
unu el la evidentaj kialoj, kiun mi povas 
indiki, estas parte tre malprogresema 
sinteno de sekso lingve. Kiam mi legis 
lerno-libron de esperanto, mi surpriziĝis 
pri la ekzemploj kiuj estas malegalemaj 
esprimoj pri virino (kaj viro). Kiam mi 

alparolis pri ĉi tiu temo kun junaj kaj 
novaj esperantaj amikoj, kiuj parolas 
japanlingve, mi eksciis, ke mi ne estas 
unika homo, kiu estas ĝenata pri ĉi tiu 
fenomeno. Generale, kaj dekomence, 
junuloj kiuj interesiĝas pri esperanto, 
precipe pri SAT, estas progresemaj. 
Ili jam kutimiĝas al egaleco de seksoj. 
“Lingva politika praveco” estas 
usondevena movado, sed tio estas ankaŭ 
atente akceptata de progresemaj NRO-oj 
ktp, je tiel nomataj “pli konsciaj lokoj”. 
Nu, tiaj novesperantistoj renkontinte 
tiajn reakciajn fenomenojn pri sekso en 
Esperanto, malesperiĝas kaj malfidiĝas 
al esperantujo. 

Mi mem estis unu el tiuj. Laŭ diro 
de mia juna konato, pro ĉi tiu fenomeno 
kelkaj el ties konatoj forlasis Esperanton. 
Tio tute ne surprizis nin, sed estas tre 
bedaŭrinda afero. 

Do, se SAT bone profitus de tiu ĉi 
Internacia Virina Tago, kion ni povas 
fari estas ne ornami aŭ danki virinojn per 
belaj vortoj kaj fotoj. Oni emas pensi ke 
diskriminacioj ekzistas ne en ni sed en 
alia fora loko, sed diskriminacioj fakte 
ekzistas en ni mem, en nia laborejo, 
hejmo aŭ 

Unua paŝo estus certe sincera reago 
kaj respondo al la alvoko de Anne. Mi 
ne kulpigas Zamenhof pro limoj de ties 
epoko. Ciuj, inkluzive mi mem, havas 
tian limon. Posteuloj trovas ĝin pli 
facile pro sia posteco. Sed mi kulpigas 
modernajn homojn kiuj senhezite elektis 
tiajn frazojn en PIV nuntempe. Mi ne 
povas akcepti ke tiaj frazoj estas elektataj 
por vortaro kun konsento de egalema kaj 
humanisma asocio. 

Anstataŭ ornami la tagon de virino, 
mi proponas fiksrigardi la problemojn 
en nia asocio kaj ĉies propra ĉirkaŭaĵo. 
Sed precize dirinte, mi mem ne preferas 
pensadon por nur unu parto de la tuta 
homaro. En ĉi tiu epoko ni pensu pri 
egalaj rajtoj de ĉiuj seksoj kaj rasoj. Tio 
inkluzivas seksminoritatulojn ekzemple 
samseksulojn, transseksulojn, kaj ankaŭ 
virojn, kiuj suferas pro devigo “esti 
maĉo (forta)”, altrudo farita de socio, 
kaj virinojn, kiuj ĉiam estas traktataj 
kiel virinoj anstataŭ kiel “homoj”, kaj 
tiel plu. 

Nunepoke, por SAT, “Internacia 
Tago de Ĉiuj Homoj” estus pli normala 
ol nura tago por gratuli virinojn. 








OciO. 














Viola (Kanazawa, Japanio) 


LA SEKSAJ MOROJ 
VARIAS LAU KULTUROJ 


Jakvo Schram, kiu plenumas malpli 
ol la duonon de siaj devoj de membro 

de Amnestio Internacia, akuzas min 
pri atenco kontraŭ la homaj rajtoj, ĉar 
mi pripensas, kiel la franca ŝtato estus 
povinta eviti la seksperforton, kies 
viktimo mi. estis. Siaflanke Marthe 
Poher, kiu universale malamas ĉiujn 
virojn, suspektas min pri rasismo, ĉar 
mi diras, ke la seksaj moroj varias laŭ 
la kulturoj. 

Fakte mia seksperfortiĝo estis nur la plej 
grava el la problemoj, kiujn mi havis 
en miaj rilatoj kun islamaj viroj. Estis 
multaj aliaj. Ekzemple, Arabo kutimis 
telefoni al mi je la dua horo de la nokto 
por proponi seksumadon. Senpruve mi 
suspektas mian marokan najbaron, ĉar: 

- la telefoninto havis araban akĉenton 

- li loĝis sufiĉe proksime de mi por ke mi 
lin tuj trovu elirante el mia loĝejo. 

Dum lia familio feriis en Maroko, mia 
najbaro invitis min “por trinki kafon”. 
Mi respondis: “Dankon, mi ne ŝatas 
kafon”. La muro inter mia dormcambro 
kaj lia loĝejo estas maldika. Nokte mi 
aŭdis tra la muro porno-kasedon. Poste 
la familio revenis el Maroko. Tiam estis 
alia kasedo malantaŭ la muro: la alvoko 
de la muezino al la preĝo. 

Jakvo skribis, ke li neniam havis 
problemojn kun Turkoj aŭ Marokanoj. 
Bone, sed Jakvo estas viro kaj edzo. 
La problemo kun islamaj viroj estas, ke 
ili ne povas toleri, ke virino vivu sole 
kaj ne nasku infanojn. Jam 3 islamaj 
viroj proponis al mi fari al mi infanon. 
Kompreneble, min gravediginte, ili 
tuj forkurus, lasante min sole eduki 
la bastardon. Sed laŭ pensmaniero de 
islama viro, estas pli bona sorto por 
virino naski bastardon aĝante 51 jarojn, 
ol tute ne havi filon. 

Unu el la 3 islamaj viroj, kiuj proponis 
fari al mi infanon, estis mia alĝeria 
korespondanto. Ĉe tiu propono, li jam 
havis 4 gefilojn. Poste li havis kvinan, ĉar 
lia edzino estas tiom stulta, ke ŝi forgesas 
sian pilolon. Pro religiaj motivoj, li ne 
volas, ke ŝi abortu. Kompreneble, estas 
li kiu decidas pri tio. 

Antaŭ jaroj li sendis al mi sciigilon pri 
sia edziĝo: “Sinjoro X invitas vin al sia 
edziĝo”. Mi skribis al li, ke mi miras, 
ke la sciigilo ne sciigas la nomon de lia 
fianĉino. Li respondis: “Mia fianĉino 
havas siajn proprajn sciigilojn” kaj sendis 
ekzempleron: “Sinjoro Y invitas vin al la 
edziniĝo de sia fratino Naĝat”. La nomo 
de la bofrato estis skribita pli grande, ol 
la nomo de la fianĉino. Do klare: islama 
geedziĝo estas la ceremonio, per kiu viro 
transdonas al alia viro sian proprietrajton 
pri iu virino. 

Laŭ la alĝeria familia leĝaro : 

- aŭ Alĝerianino estas edzino, kaj 








laŭleĝe devas obei sian edzon 
- aŭ ŝi ne estas edzino, kaj nepre devas 

esti iu viro, sen kies permeso ŝi ne povas 
edziniĝi. 

Ĉiu islamanino apartenas al iu viro. Do 
kiel kondutu islama viro kun Francino, 
kiu apartenas al neniu viro? Bedaŭrinde 
multaj alvenas en Francion sen tion scii. 
Tial mi volus, ke estu en ĉiu franca 
konsulejo informiloj en la loka lingvo pri 
francaj moroj. Kiam mi menciis francajn 
morojn, mi ne pensis pri la kutimo manĝi 
fromaĝon antaŭ la deserto, sed ĉefe pri 
la maniero, kiel viroj rilatas al virinoj. 
Devus esti en la francaj konsulejoj jenaj 
informiloj por la vizpetantoj: “atentu! En 
Francio estas tre grava krimo, punebla 
per multjara mallibero, seksumi kun 
virino sen ŝia konsento. Estas delikto 
nokte perturbi ies trankvilon, eĉ 
telefonante al sole dormanta virino por 
proponi seksumadon. Cetere, 50-jarulino 
tre verŝajne ne deziras, ke vi faru al 
ŝi infanon. Ankaŭ estas maldece meti 
manon sur pugon aŭ mamon de virino 
sen ŝia konsento, eĉ se ŝi videble ne 
surhavas mamzonon sub sia T-ĉemizo”. 
Bedaŭrinde tiaj informiloj ne ekzis 
ĉar francaj konsuloj estas tiel naivaj, kiel 
Jakvo Schram. Ili imagas, ke iliaj moroj 
estas universalaj, kaj ke nepre ĉiu viro en 
la mondo nature kondutas kiel ili. 

Tial iu konsulo donis vizon al Turko 
por labori en la fromaĝejo de Bourg- 
en-Bresse sen lin averti, ke en Francio 
estas krimo seksumi kun virino sen 
ŝia permeso. La Turko vidis sur strato 
de Bourg-en-Bresse junulinon, kiu 
promenis sole, sen esti akompanata de 
patro, frato aŭ edzo : Nekredeble! La 
belulino apartenas al neniu”. Do, ĉar tio 
atencis kontraŭ la honoro de neniu viro, 
li seksumis kun mi, eĉ sen pensi, ke li 
devus demandi pri mia konsento. 
Kutime islama viro seksperfortas nur 
unu virinon : sian edzinon. Tion li 
faras kun la konsento de ŝia patro. Se li 
seksperfortus alian islaminon, la viro, al 
kiu ŝi apartenas, venĝus la honoron de sia 
familio. Sed se virino apartenas al neniu 
viro, seksumi kun ŝi ne estas peko. 

Ĉar aĝante 12 jarojn mi estis viktimo 
de franta pedofilo, mi bone scias, ke 
ankaŭ Franco povas esti seksa krimulo. 
Sedne ekzistas Franco, kiu ne scias, ke 
estas krimo seksumi kun virino sen ŝia 
konsento. Franca seksperfortinto, kiam 
oni lin kaptas, asertas, ke la viktimo 
konsentis. Tion asertis la 18 junuloj, 
kiuj kolektive seksperfortis 15-jarulinon. 
Franco tute bone scias, ke Francino 
rajtas vivi sole. La problemo estas, ke 
iuj opinias, ke virino sole vivanta certe 
konsentas seksumi kun ĉiu viro, kiu tion 
deziras. Islama viro ne demandas sin, 
ĉu la virino konsentas, ĉar la demando 
estas, ĉu konsentas la viro, al kiu ŝi 
apartenas. Se ŝi apartenas al neniu viro, 











ne estas demando. 

El la du Turkoj, kiuj min seksperfortis, 
almenaŭ unu ne sciis, ke seksumi 
kun Francino, sen ŝia konsento estas 
krimo. Se li sciintus, eble la timo al la 
ŝendarmo lin detenintus. Sed li ne sciis 
kaj la krimo rezultis el lia nescio. Tial 
mi volas, ke oni informu la vizpetantojn 
pri la francaj moroj. Tio ne signifas, 
ke nepre ĉiu seksperforto okazanta en 
Francio rezultas el tia nescio. Sed tiel 
okazis tiu, kies viktimo mi estis. 

Mi iam enkondukis en “Laŭte !” 
debaton pri seksperforto. Nur unu el la 
partoprenantoj skribis, ke estas normale, 
ke viro seksumu kun virino kiu klare 
diras “mi ne volas”. Li estis la nura 
Afrikano, kiu partoprenis en la debato. 
Ĉu hazardo? 

Anarkiistoj volas, ke mi iru manifestacii 
sur la stratoj de Bourg-en-Bresse 
por postuli, ke la tiea prefekto donu 
restadpermeson al ĉiu Turko aŭ 
Afrikano, kiu volas tie vivi. Ĉar mi ne 
faras, ili taksas min malamiko de la 
homaj rajtoj. 

Jakvo volas abol la ŝtaton. Mi 
konsentas nur, se li diros al mi, kiu min 
protektu kontraŭ la seksavido de miaj 
islamaj kaj aliaj najbaroj. 

Ĉar mi opinias, ke valoras 
la ideojn de la anarkiistaj teoriistoj, mi 
estas tradukanta verkon pri Proudhon. 
Sed vere mi ne komprenas, kial la 
anarkiistaj legantoj de S-ulo, kiuj cetere 
estas tiom fieraj pri sia racieco, povas ne 
vidi la absurdecon de la argumento: “Ĉar 
mi ne estas krimulo, vi ne bezonas leĝojn 
por vin protekti kontraŭ krimuloj.” Plian 
fojon mi konstatas, ke anarkiismo, pli 
ol alia ismo, allogas homojn ne sufiĉe 
maturajn por kompreni, ke vivo en socio 
necesigas regulojn, kaj sistemon por 
tiujn regulojn aplikigi. 

Por ĉesigi la noktajn alvokojn de la 
Arabo, mi iris al la policejo de mia 
kvartalo. La simpla policisto, kiu min 
akceptis, diris, ke nur inspektoro povas 
registri mian plendon. Do mi. petu 
rendevuon kun inspektoro, kaj venu al 
tiu rendevuo kun mia respondilo. Mi 
revenis hejmen sen rendevuo. Mi atendis 
la venontan alvokon de la Arabo kaj diris 
al li “Mi hodiaŭ plendis al la polico. 
Se vi denove plagos min, vi havos 
problemojn”. Li neniam plu alvokis. Do 
estas vero, ke efektive mi ne plendis. 
Sed estas vero ankaŭ, ke mia problemo 
solviĝis nur, ĉar efektive estas policejo 
en mia kvartalo. 

Enŝlosi — seksajn krimulojn en 
frenezulejoj ne estas la solvo. Mi mem 
estis tie enŝlosita, kaj mi malbone vidas 
la diferencon inter malliberejo kaj ejo, 
kie oni min ligis al mia lito. Tamen 
estas diferenco : laŭleĝe krimulo rajtas 

en malliberejo unu horon da promenado 
ĉiutage. Tion mi ne rajtis en la psikiatrejo 
de Clermont-Ferrand. Ĉu estas pli bone 
por niaj rusaj kamaradoj esti enŝlositaj 
en frenezulejo, ol en malliberejo? Kiun 
oni malliberigu : ĉu Turkon, kiu ne 
sciis, ke seksumi kun Francino sen ŝia 


permeso estas krimo; ĉu la Francinon, 
kiu freneziĝis pro lia seksperforto? 

Pri la maniero, kiel diktatoroj riskas 
reagi al Esperanto, mi konsilas al 
Jakvo legi la verkon de Ulrich Lins : La 
Danĝera lingvo. 

Nun mi finas tiun ĉi rebaton al Jakvo 


kaj ekpreparas la venontan kunvenon 
de mia grupo de Amnestio Internacia. 
Interalie ni petas de la justico kondamni 
homojn, kiuj torturis aŭ murdis infanojn. 
Se Jakvo ne konsentas kun tiu agado, li 
eksiĝu el Amnestio Internacia. 
Jacqueline Lepeix 





Naskiĝis grupo SAT-en-Hispanio. 


Kiel vi scias, ĉar jam aperis informoj en Sennaciulo, 
dum la lasta kongreso de SAT en Alikanto, pluraj 
ĉeestantoj venantaj el Hispanujo kunvenis por diskuti la 
staton de la laborista Esperanto-movado en tiu ĉi lando. 
Ni konstatis la neceson kaj la oportunon de LEAo en 
Hispanio, tio estas, de asocio kiu agu nome de SAT en 
tiu lando, propagandu Esperanton en la hispana laborista 
medio kaj varbu por SAT inter la hispanaj esperantistoj. 
Sed ni ankaŭ alvenis al la konkludo ke la jam ekzistanta 
hispana LEAo, HALE, ne plenumas nuntempe tiun ĉi 
celon, ĉar ĝi sin okupas ĉefe pri polemikoj kontraŭ SAT 
mem kaj kun aliaj kamaradoj, ĉefe per la paĝoj de sia 
bulteno “Kajeroj el la Sudo”. Konstatinte la malfacilon 
Ŝanĝi tiun ĉi bedaŭrindan situacion, grupo da samideanoj 
decidis formi novan organizitan strukturon celantan 
kunordigi la personojn loĝantajn en Hispanujo, kiuj 
membras en aŭ sin sentas proksimaj al SAT. La nomo 
de la grupo estas simple SAT-en-Hispanio (SATEH), 
kvankam en niaj eksteraj agadoj en hispanlingvaj medioj 
ni decidis uzi pli “memeksplikan” nomon “Asociacion 
Izquierda y Esperanto SATEH” (asocio Maldekstro kaj 
Esperanto). 


La celoj de SAT-en-Hispanio estos la ĵus menciitaj: 
informado pri Esperanto en laboristaj medioj, 
kunordigado de agadoj en medioj proksimaj al la ideoj 
de SAT, apogo al tiu ĉi organizaĵo inter la hispana 
esperantistaro. 


Ni komencis informi aliajn hispanajn samideanojn, 
substrekante ke en SAT-en-Hispanio povas membri 
personoj kiuj sentu sin proksimaj al la ideoj de SAT, ne 
estante membroj de tiu ĉi organizo. 


Ni ankaŭ deziras esprimi ke la organizaĵo tute 
konformas al la sennacieca karaktero de SAT. La rilato 
al Hispanio havas nur praktikan valoron, ĉar ĝi taŭgos 
por kunordigi agadojn en tiu Ĉi regno. Ĝi estas malferma 
al la partopreno de ĉiuj personoj kiuj deziros kunlabori, 
sendepende de la nacieco: ne gravos ĉu ili ne estas 
hispanoj, aŭ ne sentas sin tiaj. 


Krome, konstateblas ke la grupo estos malferma al 


ĉiuj ideologioj ĝenerale troviĝantaj en la sino de SAT, 
kaj al ĉiuj progresemaj ideoj. Fakte, pluraj membroj de la 
kolektivumo agadas en la diversaj frakcioj nun ekzistantaj 
en SAT. Do, ni substrekas ke SAT-en-Hispanio ne estos 
la medio por kvereli inter ni, sed por kunlabori cele al la 
progreso de la tutmonda laboristaro, almenaŭ per la fortoj 
kiujn ni havos. 


Fine, ni estas malfermaj al la kunlaboro kun la ceteraj 
esperantistaj asocioj jam ekzistantaj en Hispanujo kaj 
aliloke, en ĉio kio estas komuna al ni. 


En decembro de pasinta jaro ni aprobis la statuton kaj 
elektis provizoran estraron, ĝis la momento kiam okazos 
Ĝenerala Asembleo, probable en julio de tiu ĉi jaro. 
La estraro konsistas el Manolo Parra kiel prezidanto, 
Tofo del Barrio kiel sekretario kaj Pedro Hernandez 
kiel kasisto. La statuto estis antaŭnelonge aprobita de 
la hispana registaro, per kio ĉiuj leĝaj aferoj estas jam 
solvitaj, kaj ni nun laboras super la organizaj komencaj 
taskoj. 


Ni komencis jam agadi, per la partopreno en 
kampanjoj kiel tiu kontraŭ la apogo de la hispana 
registaro en la milito en Irako aŭ kontraŭ la agado de la 
hispanaj kaj galegaj aŭtoritatoj rilate la katastrofon de la 
petrolŝipo “Prestige”. Ni ankaŭ ekrilatis kun progresemaj 
movadoj, por informi pri nia ekzisto kaj niaj celoj. Rilate 
la eksteran informadon, ni eldonis informan flugfolion 
kaj ni konstruis propran retpaĝon, kiun vi povas jam 
viziti ĉe la adreso «http:satenhispanio.eresmas.com». 


Se vi deziras pliajn informojn, vi povas skribi al nia 
adreso: Poŝtokesto (apartado de correos) numero 8537, 
ES-28080 Madrid, aŭ al nia reta adreso, aŭ vi povas 
kontakti la antaŭan aŭ la novan perantojn de SAT en 
Hispanio, Marteno Bustin kaj Pedro A. Hernandez, kies 
adresoj troveblas en antaŭaj numeroj de Sennaciulo. 


Ni intencas labori en la antaŭenigo de la progresemaj 
ideoj en la Esperanto-movado kaj de Esperanto en la 
progresemaj medioj kaj ni esperas esti kapablaj disvolvi 
taŭgajn agadojn en tiu direkto. Ni plu informos vin pri nia 
agado kaj bonvenigas ĉiujn viajn ideojn kaj iniciatojn. 


Too del Barrio 

Angela eraris! 


Legante la rubrikon «Taga Vivo» mi 
decidis reagi. Ĉiam estas triste, kiam 
oni legas pri juna homo, kiu mortas pro 
nekuracebla malsano, en la kazo de la 
amikino de Astrid, kancero. 

Ni vivas kaj ĉiuj, riĉaj kaj malriĉaj 
mortos, jen la sola demokrata afero, kiu 
okazas en nia vivo. Inter naskiĝo kaj 
morto ni devas fari elektojn kiuj zorgas, 
ke nia vivo ne nur estas kiel eble plej 
agrabla sed ankaŭ fruktodona, kvankam 
per ĉi tiu diro mi jam plene povas 
maltrafi la celon. Kio estas agrabla kaj 
kio estas fruktodona ? 

Ĉu ni ĉiuj, kiel Angela, ne havas de 
tempo la senton, ke ni plene malsukcesis 
en nia vivo? Vi ne? Nu, mi jes, kaj pli 
ofte ol mi mem deziras tion. 

Mi havas ĉion en la vivo, kion homoj 
povas deziri. Mi havas inteligentan kaj 
bonegan edzinon, filinon kiu bone studas 
kaj laŭ mia scio estas tute feliĉa kun tio 
kion ŝi havas. Mi manĝas 3 fojojn tage, 
posedas propran domon, eĉ ne plu ŝuldas 
monereton al la bankoj kaj tamen ... 

Fakte la problemo pligrandiĝis, kiammi 
eklernis Esperanton. Ĝis tiam mi laboris 
en medio de laboristoj, kiuj precipe 
diskutis pri piedpilko kaj aliaj sportoj, 
kiujn oni povas rigardi en televido kun 
granda biero en la mano. Arto, literaturo, 
klasika muziko, eĉ politikaj konceptoj 
estas aferoj pri kiuj neniu diskutis. Pli 
kaj pli mi havis la senton ke mi kulpis, 
ke mi ne plu kapablis “paroli” kun la 
kolegoj. Mi fakte ne plu volis nek povis 
akcepti, ke la plejmulto faris nenion por 
tiri sin el la plebana pensmaniero. Ĉi tiu 
intelekta paralizo inter la kolegoj, kiujn 
mi havis, povis kaŭzi ke mi sentis min 
nekredeble malbone. Eĉ pli, mi havis la 
senton, ke mi estis malsukcesinto en mia 
sociala vivo. 

Kiam mi eklernis Esperanton mi 
eniris alian mondon. Pro iu hazardo 
mi havis jam ekde la komenco kelkajn 
intelektulojn esperantistojn, kiuj vizitis 
min. Tre intelekta kaj inteligenta virino 
el Ĉinio, profesoro el Brazilio, profesoro 
el Hungario, denove alia profesoro el 
Brazilio, doktoro el Benino ktp. Mi fakte 
transiris pere de Esperanto abismon inter 


diversaj malsamaj intelektaj klasoj. Mi 
jam iom spertis tion, kiam mi edziĝis kun 
mia edzino kiu, havante mem kelkajn 
universitatajn diplomojn, precipe havas 
geamikojn kiuj estas universitatuloj. Mi, 
kiel vi scias sekvis lernejon ĝis mia 14a 
jaraĝo, ne povas skribi sen eraroj kaj 
havas neniun diplomon. Jes mi estas 
afabla ( laŭ mi) sed ĉu tio estas merito? 

Mi absolute ne havas kompleksojn 
aŭ sentas min malsupera al iu ajn (ĉu 
pro stulteco?) Mi povas paroli kun 
proleto kaj reĝo kaj iam eĉ povis esti 
sindikatestro, kio signifas ke, se mi 
akceptus la postenon mi devus diskuti 
kun la reganta klaso de mia lando. Feliĉe 
mi ne estis sufiĉe koruptema, kaj ne volis 
akcepti la postenon bone pagitan. 

Kiel dirite mi estas feliĉa kaj havas 
ĉion, kion la koro povas postuli. Mi 
pensas, ke mi eĉ ne timas la morton. 
Kion mi timas estas la pokaj horoj antaŭ 
la morto. Imagu, ke mi kiel Angela, 
konscie mortos... Mi timas, ke mi 
tiam mortos malfeliĉa, malkontenta kaj 
malĝoja. Mi mortos sen diplomo kaj tio 
ege ĝenas min. 

Kiel ofte mi jam spertis, ke diskutante 
en forumo kun homoj, (eĉ en esperantujo 
mi spertis tion), kaj ke la antagonisto 
ekscias ke mi estas sendiploma persono. 
Ĉu vi scias, kion signifas kiam oni diras 
“O, vi estas nur laboristo, vi ne havas 
diplomon. Do kial mi, profesoro (mem 
serĉu la nomon) diskutas kun vi”? „ kaj 
ke li turnas la dorson al vi. 

Jes mi scias ke tiu homo estas fekaĵo 
kaj tamen daŭre oni kaptas min. Mi finas 
la diskuton kaj foriras. 

Mi komprenas Angela-n, sed 
samtempe mi scias, ke ŝi erare pensis, ke 
ŝi maltrafis ion, ke certe ŝi ne mistrafis 
la vivon. 

Mi havas kelkajn valorojn en mia 
vivo, kiujn mi kun mia plena forto 
defendas. Mi pensas ke bona mondo 
povas ekzisti nur kiam ĉiuj homoj vivos 
sociale/socialiste. Mi mem estas radikala 


socialisto sen esti fundamentisto. La plej 
altaj valoroj por la homoj estas libereco 
laŭ mi, sed libereco sen socialismo 
ne eblas (evidente mi ne parolas pri 
politikaj partioj, kiuj misuzas la vorton 
Socialismo). Nun jam de pluraj jaroj mi 
defendas disvastigadon kaj subtenadon 
de lingvo, kiu estas libere elektebla de 
ĉiuj. 





Mi iom timas la homojn, kiuj volas 
altrudi esperanton al la tuta mondo, kiuj 
parolas pri fina venko, kaj kiuj kreas 
asocion laŭ nacia strukturo. Sed mi 
iĝis dum la jaroj malmola, kaj ekstrem- 
tolerema al ĉiuj konceptoj kaj ideoj. 
Do finfine mi ne plu koleras, kiam iu 
vivas kontraŭ aŭ malsame ol estas miaj 
preferataj konceptoj kaj ideoj. 

Ni vivas sur tero kune kun pli' ol 6 
miliardoj da homoj. Por ĉiuj devas esti 
loko sur nia globo, kaj laŭ mia filozofio, 
ĉiuj devas havi la samajn rajtojn, 
devojn. kaj oportunojn. Ciuj rajtas 
krei sian propran esperantoklubon por 
doni simplan ekzemplon, sian propran 
asocion, eĉ krei sian propran universalan 
lingvon. Mi pensas, ke faŝismo estas 
malbona kaj socialismo bona. Sed sciu, 
ke de tempo iu diras, ke mankas al mi 
diplomo, do mi scias nenion. Mi posedas 
bibliotekon kun pli ol 900 libroj, kiujn 
mi entute legis. De la plej renomaj 
filozofoj kaj plej konataj verkistoj. Pri 
humanismo, politiko kaj filozofio mi 
legis ĉion kaj jes daŭre legas multon. 
Mi havas amikojn en Japanio, Brazilio 
Benino. Mi kapablas paroli strangan 
lingvon kaj komunikas en ĝi kun homoj 
el la tuta mondo. 

Kaj tamen mi timas la tagon, kiam mi 
ekscios, ke miaj tagoj estas kalkulataj. 
Mi mortos sen diplomo. Por mi tio estas 
terura. 

La tutan verkaron de J.P. Sartre mi 
legis kaj mi estis preskaŭ adepto de 
la ekzistencialismo. Nun mi kuraĝas 
diri, ke Sartre eraris. Ni ne ĉiam regas 
plene nian vivon. Eksteraj cirkonstancoj 
influegas nian vivon, ĉe mi eĉ tiel, ke mi 
mortos sen diplomo. 

Mi prefere ne pensas pri tio, ĉar 
tiam, miaj tri manĝoj ĉiutagaj kaj ĉiuj 
signifon. 

Angela eraris, sed mi komprenas ŝin. 

Jakvo 

12-19 Julio 2003 


OKK : David Buhlmann (30984), Francisko Degoul (32785), Perla 
Martinelli (35546), Dieter Rooke (35571), Giorgio Silfer. Ekstera 
pri librotenado : Sonja Brun. 

Adreso : 76-a SAT-Kongreso, ĉe KCE, cp 311, CH-2301 La Chaux- 


de-Fonds, (Svislando). Rete: «esperanto.kce(desperantio.net» 
Tel/fakso : 41.32.9267407. 


KONGRESKOTIZOJ 





| 
| Kongreskotizoj : 


Post la 31.05.2003 


SAT-membro so '€E 
SAT-geedzoj (se ambaŭ SAT-anoj) 150€ 
SAT-junul(in)o (ĝis 25 j) 58 € 
Gasto 100 € 
Gasto junul(in)o 65 € 


[Infanoj ĝis 15 j. ne pagas la kotizon. 


La partoprenantoj el CZ, HU, PL, SK, SI ĝuas 30 procentan raba- 
ton. La partoprenantoj el AL, BG, RO, eksa YU (krom SI) kaj de 
ekster Eŭropo (krom Aŭstralio, Israelo, Japanio, Kanado, Korea 
Respubliko, Sud-Afriko, Usono) ĝuas 5090 rabaton. 


La petojn pri vizo por Svislando oni ne plu povas trakti. 

Por profiti la SAT-tarifojn sufiĉas aliĝi al SAT por 2003. La 
kongreskotizo kovras la kongresan programon kaj aneksaĵojn 
(dokumentujon, ktp). 





ALIĜINTOJ AL LA 76a SAT-KONGRESO, 
je la Unua de Majo 2003 


1. ARI MARTINELLI Perla; 2. AROLOVIĈ Natalia; 3. 
BALLAGUY Renĉ; 4. BANASZEK Evelyne; 5. BANNIER 
Jacques; 6. BARBERO Simone; 7. BARKOVIĈ Kreŝimir, 
8. BELENJUK Galina; 9. BENINCASA Simona; 10. 
BERNARD Francis; 11. BERNARD s-ino; 12. BERNARD 
Simonne; 13. BORDES FERRER Santiago; 14. BOURLOT 
Carlo; 15. BUHLMANN David; 16. BUSTIN Marteno; 17. 
BUSTIN s-ino; 18. CABRAFIGA Monserrat; 19. CAPELLA 
Alberto; 20. CAPOCCIA Daniela; 21. CARDENAS CAPIRO 
Maria Julia; 22. CHASSARD-CAUBEL Renata; 23. CIALINI 
Fabio; 24. CONDE REY Marie-France; 25. DE CLERCK 
Renĉ€; 26. DEGOUL Francois; 27. DE WEERD Stella; 
DUC GONINAZ Arlette; 29. DUC GONINAZ Michel; 

30. DUMONT Charles; 31. DURAND Daniel; 32. ELIASSON 
Jon; 33. EMANUELSSON Agneta; 34. ENDERBY Dorothy; 
35. ENDERBY Kep; 36. FELSZEGHY Judit; 37. GACOND 
Claude; 38. GARINO Kristian; 39. GEHT Grigorij; 40. 
GENTE Andre; 41. GENTE Helĉne; 42. GEORGIEVA 
Reni; 43. GONĈAROV Anatolo; 44. GRIMAUD Jean; 
45. GROSJEAN Mireille; 46. GUIGUES Antoinette; 47. 
HAMMAMBBERG Jarl; 48. HARDY Roger; 49. HOEIJENBOS 
Kees; 50. HOEK. VAN DEN Luc; 51. HOLEVIĈ Aleksandar; 
52. HOLEVIĈ Nelly; 53. HOLLINGER Max; 54. JONSSON 
Grĉtar; 55. KAISER Dorotea; 56. KAISER Hans-Georg; 
57. KARATZAFERIS Nicolas; 58. KARNER Klaus; 59. 
KEABLE Stan; 60. KESSOUS Djemil; 61. KESSOUS 








Michelle; 62. KOJO AMISSAH Stephen; 63. KWANTES 
Cornelia; 64. KWANTES Nico; 65. KWANTES Rob; 66. 
KWASI MENSAH Paul; 67. LASZAY Anna; 68. LEDON 
Gilbert-Renĉ; 69. LEDON Symilde; 70. LUTERMANO 
Vilhelmo; 71. LYNN Ronald; 72. MAĜAROVA Ivaniŝka; 73. 
MAKAVEEVA Milena; 74. MARCANTI Anne; 75. MICHAUD 
Gisele; 76. MICKLE Gary; 77. MONIER Edmond; 78. MONIER 
s-ino; 79. MONTAGNER Andrea; 80. MORIN Jacques; 81. 
MUHLEMANN Sonia; 82. NEMERE Istvan; 83. NEMERE 
Ilona; 84. NILSSON Bertil; 85. NUNEZ HERNANDEZ Mayra; 
86. OPULSKIENE Graĝina; 87. PEPIN Claude; 88. PERSSON 
Pelle; 89. PETROVA MITEVA Cvetanka; 90. PONTNAU 
Robert; 91. POUX Jacqueline; 92. PRENT Arturo; 93. PRENT 
Mary; 94. RALALARISOA Lala Justine; 95. RIBAS Antoine; 
96. RIBAS Marie; 97. ROOKE Dieter; 98. SALGUERO Josĉ 
Maria; 99. SALGUERO CIDONCHA Carmen; 100. SARRUT 
Robert; 101. SCHNELLER Richard; 102. SCHRAM Jakvo; 103. 
SILFER Giorgio; 104. STOJANOVA Ivanka; 105. STOJLOVA 
Zlatka; 106. STUPPING Martin; 107. SUAREZ Manuel; 108. 
TAHIRA Masako; 109. TODOROV Jordan; 110. TOUBALE 
Franciska; 111. TRIFONCHOVSKI Ljubomir; 112. VARGAS 
GUTIERREZ Eduardo; 113. VIDAL Madeleine; 114. VILETTE 
Suzanne; 115. VIOLA Ando Murasaki; 116. VOHLA Frank; 
117. WEIDMANN Dietrich; 118. WEIDMANN Nelida; 119. 
WESTERMA YER Manfred; 120. ZELAZNY Walter. 

la SAT-sidejo 
67 avenue Gambetta 


FR-75020 Paris 





NOVA P.I.V. 


Lanĉoprezo : 
por Francio 70 € -- 
4,27 € (afranko) 
por Eŭropo: 70 € - 
7 € (reg.afr.) 
ekster Eŭropo : 
70€--9€ (reg. 
afranko). 

la menditajn librojn. 














HELPO AL LA ASOCIO 


En Germanio (€) Landmann 150,00 ; Breuninger 
25,00 ; Knotzsch 20,00 ; Grupp 10,00 ; Scherm 50,00 ; 
En Svedio (SEK) P. Persson 330,00 ; P. Persson me- 
more al Malte Gahlin 200,00 ; SLEA 1000,00; 

En Francio (€) anonime por Internet 100,00 ; anonime 
por nepagipovulo 50,00 ; 

En Nederlando (€) A. Zwartepoorte 5,00 ; 


POR LA NOVA KOMPUTILO 
Anonime 50 € ; O. Masseron 65,00 € ; 
Lentaigne 101,11 €; J. Schram 25,00 €; 


NEKROLOGO 


La 11-an de aprilo 2003, forpasis en Valence (FR), 
85-jara, nia k-dino 
Madeleine TOURTOIS 
(matr. 35.248) 
Ni kondolencas al familianoj kaj geamikoj. 
, sedotojok. LI 
La 29-an de aprilo 2003 mortis en Haninge (SE) nia 
malnova kaj fidela membro, kamarado 
Malte GAHLIN 
(matr. 23.161) 
Ni kondolencas al la familianoj kaj la gekamaradoj 
el SLEA. 
sodon 
En Rognes (FR) mortis la 21.02.2003, 91-jara, nia 
malnova membro, k-do 
Francois GARRIGUE 
(matr. 29.924) 
Niaj pensoj iras al la familianoj kaj geamikoj. 

Ramanitra Henri, V.X. 45 Haute-Ville, 
Antsahatsiroa, MG-101 Antananarivo, 
Malagasio 

Rakotoharimihaja Emilien-Joelson, 
CEG, MG-Soavinandriana-Itasy, 
Malagasio 

Nasolo, BP 33, MG-615 Mahabo, 
Malagasio 

Randriamanga Miakabola, Lot IV 

T 9B Tsaramasay, MG-101 Antanana- 
rivo, Malagasio. 

Fidilalao Firaisana Henriel, Lot IPB 
72 D Bemasoandro CP, MG-102 Ita- 
osy, Malagasio. 

Ramanandraibe Sylviane, Lot IPB 72 
D Bemasoandro CP, MG-102 Itaosy, 
Malagasio 

Andriamanohisoa Serge Richard, 
F.L.M. Vinaninkarena, MG-111 
Antsirabe, Malagasio. 
Rafanomezantsoa Falimanana, Lot 7 
Bis Manakasikely, MG-116 Manja- 
kandriana, Malagasio. 
Randriarimanana Ando, Lot II C 72 
FD Manjakaray Tana, MG-101 
Antananarivo, Malagasio. 
Ravoniarimanana Halianinomo, 

Lot II C 94 ADE Manjakaray, 
MG-101 Antananarivo, Malagasio. 
Eakamamptonona Honora kajo H., 
Lot IB 120 Andoharanofotsy, MG-102 
Antananarivo, Malagasio. 
Andrianabela Voahangy H., Citĉ 
Universitaire Ankatso II bloc 31/1, 
MG-Antananarivo, Malagasio. 

Fisahn Stefan, Dornbuschweg 37, DE- 
70191 Stuttgart, Germanio. 

Garrido de Gomez Martirio, Turo de 
I'Home n? 10, ES-08105 Sant Fost de 
Campsentelles (barcelona), Hispanio. 

SATEB-Kongreso: vendredo 16 -a de majo ĝis dimanĉo 18 -a de majo. 


Post bona vespermaĝo, okazis dum la unua tago 
de la Kongreso la interkona vespero, sub gvidado de 
Prezidantino de SATEB, Perlo Simons kaj sekretariino 
Anne Johnson. 

La amikoj de SATEB kun plezuro bonvenigis ĉi- 
jare kelkajn eksterlandajn gastojn, Djemil Kessous, 
Aleksander Korĵenkov, Gary Mickle kaj Jakvo Schram, 
kiuj la unuan vesperon plidaŭrigis la interkonon en Brita 
“pub” (tipa trinkejo). 

Sabate, la respondeculoj de la “Wedgwood Memorial 
College” surtabligis, kiel kutime, bonege preparitan 
matenmanĝon. Certe la esperantistoj, kiuj iam vizitis la 
Kolegion, scias ke ĉiuj manĝoj estas zorge preparitaj kaj 
bongustaj. Do la estraro de SATEB certe pri ĉi tiu afero 
neniam devas fari al si zorgojn. Same la dormĉambroj kaj 
kunvenejoj montras pro pureco kaj aspekto al la gastoj 
ke ili estas bonvenaj, sed tio estas same por ĉiuj aranĝoj 
okazantaj en Barlastono. Malgraŭ la belega regiono, la 
verda parko kie abundas arboj kaj plantoj diverspecaj, 
la plejmulto de la partoprenantoj sidis vekaj kaj atentaj 
je la 09:30 horo en la granda salono por partopreni en la 
jarkunsido. Kelkaj komencantoj partoprenis en la lingva 
kurso kiu okazis samtempe kun la laborkunsidoj kaj 
prelegoj. 

Perlo Simons malfermis la kunsidon kaj unue petis 
minuton da silento rememore al k-doj kiuj forpasis. 

Ŝi afable gratulis Arturo Prent kiu prenis respondecon 
en la nova internacia P.K. de SAT kaj Jakvo Schram 
la novan prezidanton de la P.K. de SAT. Ŝi deziris 
fruktodonan laboron al la P.K. de SAT. Poste ŝi laŭtlegis 
la pardonpetojn de k-doj kiuj ne povis ĉeesti. 

El la nomo de la P.K. de SAT, Jakvo deziris al la 
Kongreso fruktodonajn kunsidojn. Li substrekis la 
gravecon de la LEA-oj en la sino de SAT. Precipe grava 
estas ke en SATEB, kiel en la plejmulto de LEA-oj, la 
koro de la k-doj batas ĉe la maldekstra flanko, la flanko 
en kiu SAT agadas kaj batalas por havi pli socialan 
mondon. 

Kvankam la jarkunveno precipe devas pritrakti 
la agadojn de SATEB, oni tamen kun granda atento 
pritraktis kelkajn erojn el ekster propra agadkampo, kiel 
interalie la sorto de la rusaj amikoj de la “Feliĉuloj”. 
Anne Johnson volis scii ĉu ili daŭre estas en malliberejo 
kaj ĉu ili ricevas subtenon de iu flanko. Montriĝis ke 
necesas kontaktigi pri ili denove nian k-don Gudskov en 
Moskvo, kiu certe povas doni freŝdatan informon. 


Unu post alia, oni pritraktis ĉiujn punktojn kiuj 
estas gravaj por la funkciado de la asocio. Arturo Prent 
prezentis kiel kasisto la financan sanstaton de SATEB. 
Kvankam ne ekzistas financaj problemoj, la veno de 
novaj membroj certe helpos al la funkciado de SATEB, 
ne nur finance. 

Okulfrapas ke la anoj de SATEB, ne timas preni 

ndecon kiam rilatas agadi kaj labori. 

Ciu aktivulo povis klare montri la laboron kiun li 
plenumis dum la lasta jaro. 

Oni devas remi per remiloj kiujn oni havas, estas 
populara diro. Nu en SATEB oni certe faras tion. Eĉ pli, 
malgraŭ la “ŝajna” malforto, la asocio havas planojn kaj 
dezirojn kaj ankaŭ agadas por efektivigi ilin. 

Estis reelektita kiel Prezidanto de SATEB, Perlo 
Simons, kiel sekretario Anne Johnson, kiel Kasisto 
Arturo Prent. Respondeculo en la Ĝenerala Konsilantaro 
de SAT, Ron Lynn kaj kiel estrarano Grete Gertner. 

Mi nur faris de flanke kelkajn notojn kaj tial ne povas 
doni raporton pri ĉio kio okazis, pri ĉiu tasko kiun iu 
plenumas (os), sed kion mi ja povas diri estas ke SATEB 
estas en manoj de homoj kiuj serioze laboras. 

Gastpreleganto dum la semajnfino estis Gary Mickle, 
kiu faris tre interesan prelegon pri “Novedekstrismo kaj 
Naciismo". Diskuto pri la prelego ne povis okazi ĉar la 
informo kiun Gary devis doni pri la temo forrabis la 
tempon antaŭviditan por la diskuto. 

Posttagmeze, Ken Keable prelegis angle pri “ History 
of Esperanto en The labour Movement”. La prelego 
okazis en la angla por ke la komencantoj komprenu la 
gravecon de SATEB en la laborista movado. 

Samtempe Paul Hewitt montris al interesiĝantoj la 
paĝojn de Laborstart « http.//www.labourstart.org/eo/» 
kaj la tre gravajn paĝojn de la “Libera enciklopedio 
Vikipedio” « http://eo.wikipedia.org/ ». Ambaŭ paĝoj 
kiuj montras ke Esperanto povas funkcii en la ĉiutaga 
vivo kaj kiel lingvo plene uzebla en nia sociala kaj 
klasbatalo. 

Arturo Prent prezentis dum diskutrondo SAT kaj la 
laboron kiun li faras kiel peranto por alvoki novulojn al 
SAT. 

Jakvo faris alvokon al ĉiuj membroj de SATEB, 
helpi k-don Prent en la laboro. Necesas substreki ke 
varbi novajn membrojn al SAT ne estas tasko nur 
por la perantoj sed por ĉiuj membroj de SAT. Ni ĉiuj 
devas klopodi konvinki amikojn el sindikatoj, politikaj 

partioj, socialismemaj kaj progresemaj, evidente ankaŭ 
membrojn de NRO-oj lerni Esperanton, sed ankaŭ uzadi 
ĝin dum sia laboro cele al pli humana mondo. 

Dum debato iĝis klare ke la laboro de SAT devas esti 
plurloke. Ken, unu el la fratoj Keable, tre konataj k-doj 
en Brita maldekstra medio, petis kian rolon SATEB 
povas ludi en la progresema monda medio. 

Oni diskutis pri la ligo kiun SATEB devas firmigi kun 
la sindikato en Britio. Jakvo parolis pri la elekto kiun 
P.K. de SAT faris aliĝinte kiel asocio al la Socia Forumo, 
okazonta en St Denis komence de Novembro 2003. 

Je loka nivelo SAT kaj la LEA-oj devas daŭre 
kontakti la sindikatojn kaj esperi ke ili malfermu 
menson al Esperanto kiel internacia komunikilo. Ni 
nur povas esperi ke dum la Socia Forumo en Francio, 
la hejmlando de la sidejo de SAT, ni povos montri la 
utilecon de Esperanto. SAT devas substreki ĉe la diversaj 
sindikatoj ke nur “Internacia Solidareco” povas helpi nin 
en la batalo kontraŭ kruda kapitalismo kaj la kapitalisma 
tutmondiĝo kiuj detruegas ĉiujn formojn de sociala 
justeco kaj egalrajteco inter homoj. 

La distra vespero donis al mi la senton kunludi en 
filmo de Ken Loach. K-do Vilĉjo Simcock pianoludis 
kiam ni kantis la "SAT-Himnon" kaj kantojn kiel: "En 
malliberejo", "Maja marŝo", "La bosko fraksena", "Sub 
signo de la “nova lun”” kaj "La esperon". Mankis, laŭ 
mia espero kantado de “La internacio”. Sed Ken Keable 
fluigis nian laboristan sangon per viola ludado de irlanda 
popolmuziko kaj kantado de proletaj kantoj. 

Por mi la vespero estis sufiĉe emocia. Maloftas ke ni 
tiel plene ĝuas la historian laboristan etoson. Kompanoj 
inter kompanoj, kamaradoj inter kamaradoj, amikoj inter 
amikoj. Estas fakto, ĉi tie la sango estas daŭre ruĝa. Ci tie 
daŭre regas la socialismo. Ne la socialismo de la politikaj 











Ni ridu....... 


DU AMIKOJ 






f Renkontiĝas du amikoj. Unu 
“ estas timema kaj trankvila 
viro kaj alia estas konata viri- 
namanto. La unua ĵus“edziĝis 
kaj en la konversacio li diras 
al la alia : 

- Ĉu vi scias, mi tute ne amoris kun mia edzino antaŭ la 
geedziĝo. Kaj vi? 

Alia respondas : 

- Mi ne scias. Kiel nomiĝas via edzino? 


skskokokoje 


Kio estas la plej eta mezurunuo de la distanco? 
Respondo : milimetro ! 


96 


junio 2003 


partioj sed la socialismo kiun ni bezonas en nia batalo 
kontraŭ subpremo. 

Dimanĉo komenciĝis per prelego de Aleksander 
Korĵenkov pri “Metropoliteno” kaj la verkisto Varankin. 
La prelego montris la polemikan karakteron de la verko 
kaj de la verkisto. Anne Johnson legis la libron en la angla 
kaj ne vere laŭdis la enhavon. Stan Keable, kiel estas lia 
kutimo, intervenis per kelkaj tre interesaj “piednotoj”, 
kiuj rilatis la momenton kiam la verko aperis kaj estas 
verkita. Li referencis al la grava verko de k-do Lanti “ Ĉu 
socialismo konstruiĝas en Sovetio”? 

Gary Mickle faris duan prelegon pri la sama temo 
“Novdekstrismo kaj Naciismo”, sed bedaŭrinde tiam 
mi jam devis iri al la stacidomo de Staford kie mi devis 
kapti trajnon al Londono - Bruselo - Antverpeno. Rob 
Blow afable veturigis min al Staford. Dum la vojaĝo al 
Antverpeno mi legis “Kandid” de Volter en traduko de 
k-do Lanti. 

Entute mi estis 10 horojn survoje. Mi do povis finlegi 
la tutan libron. Kiam mi fermis la libron mi legis sur 
la frontopaĝo la nomon de E. Lanti. Certe li fierus, mi 
pensis, se li scius pri la kamaradeco kaj la laborego en 
SATEB. Regule homoj laŭdas mian laboremon por 
SAT. Mi evidente scias ke ne necesas laŭdi min sed ĉiujn 
k-dojn kiel tiuj de SATEB. Iliaj ideoj kaj agadoj donas al 
mi la forton daŭrigi. 

Malgraŭ deziroj de reakciuloj maldekstro daŭre 
ekzistas. Progresema ne estas nur vorto. Esperanto 
ja funkcias. Mi estis en Barlastono, mi partoprenis 
SATEB-Kongreson, mi scias. Ni fosas nian maldekstran 
progreseman socialisman sulkon. 

Mi volas inviti ĉiujn kiuj povas, veni al la kunsido de 
LEA-Komitato dum SAT-Kongreso en Ĉaŭdefono. La 
k-doj de la diversaj LEA-oj bezonas nian subtenon 

Jakvo - 34.781 - 





Kio estas la plej malgranda mezuro de likvaĵoj ? 
Respondo : mililitro ! 


Kio estas la plej malgranda mezurunuo de inteligente- 
co? 
Respondo : militisto ! 


akestokokoke 


“EN LA ARMEO 


La patrino de Toto diras al sia filo: "Kiam vi soldatser- 
vos, al la demando de oficiro vi devas respondi: "JES, 
mia komandanto!" 


Toro venas al la armeo kaj la oficiro demandas al li : 
- Kian aĝon ci havas ? 

“JES, mia komandanto ! - respondas Toto. 

"Ĉu ci primokas min? - ekkrias la oficiro. 

“JES, mia komandanto !"- firme respondas Toto. 





